cyanic-selkie/wikianc huggingface dataset:
Holger Danske
Frå byrjinga av det trettande hundreåret finn ein kvadet «La Chevalerie d'Ogier de Danemarche», der Holger no er vorten hovudpersonen. I dette kvadet er han son av danske kong Gudfred og vert utlevert til franske kong Karl den store som fredsgissel. I framhaldet av kvadet bryt Gudfred fredsavtalen, og det vert bestemt at Holger (Ogier) skal mordast. Men ryttaren vert redda av hoffdamene til Karl den Store som bed kongen inntrengande om å spare livet has. Sidan han ikkje er skuldig i faren sine handlingar sparar franskekongen livet has. Seinare i same hundreåret vert Ogier framstilt som ein vyrd ryttar i hoffet hjå Karl den Store i kvadet «Les Enfaces Ogier». I endinga av det kvadet er det Ogier av Danmark som leiar franskmenna til siger over saracenarane.
Det første ein ser av Holger Danske i nordisk litteratur er i Karlemagnússaga, inspirert av dei franske sogene. Her har han fått namnet Oddgeir Danski.
Det finst eit utal vandrehistorier om Holger Danske, til og med i det tradisjonelle marionett-teateret på Sicilia, der han vert framstilt som ein helt grunna Rolandskvadet.
Under romantikken vart figuren gjeve nytt liv i Danmark i ei nasjonalromantisk drakt, mellom anna av B.S. Ingemann. I seinare tid har den danske forfattaren Ebbe Kløvedal Reich nytta figuren i si gjendikting av den danske historia.
Effekt
I fysikken er effekt (symbol: P) definert som mengda arbeid utført per tidseining. Effekt vert målt i den SI-avleia eininga watt med symbol W. Éin watt svarar til å omsetje eller forbruke éin joule per sekund.
Medan watt uttrykker arbeid per sekund, uttrykker kWh/h arbeid per time, eit uttrykk som vert nytta innan energiproduksjon.
Sidan éin joule svarar til eit arbeid lik det å skyve med ei kraft av 1 Newton over ein avstand av 1 meter, vil ein effekt på 1 watt kunne skuva ein lekam med ei kraft av 1 Newton med ein snøggleik på 1 meter per sekund. Dette svarar til å heise ca. 102 gram 1 meter oppover per sekund ved jordoverflata.
Ei eldre måleining for effekt som framleis er i bruk er hestekraft, som er lik 735,49875 watt, eller å heise 75 kg ein meter opp per sekund. Ein kW tilsvarar 1,36 hestekraft.
Turtal og dreiemoment
Samanhengen mellom effekt, turtal og dreiemoment er gjeven ved: der Ei omdreiing er 2 \pi radianar. Har ein til dømes gjeve at ein motor yter 100 Nm ved 6000 omdreiingar per minutt er effekten såleis
Arbeid og tid
Samanhengen mellom effekt, arbeid og tid er gitt ved der
Dersom ein har utført eit arbeid på 20 Joule i løpet av 4 sekund har ein hatt ein gjennomsnittleg effekt på 5 Watt over dei 4 sekunda.
Elektrisk effekt
Elektrisk effekt som vert omsett i ein komponent er gitt ved formelen:
der
Uwa Echiéjilé
Uwa Elderson Echiéjilé er ein nigeriansk fotballspelar som har spela i forsvar for Braga i den portugisiske fotballigaen. Han har òg landskampar for Nigeria.
Marañón
Marañón er ei 1 905 km lang elv i Peru, og ei av sideelvane til Amazonaselva.
Elva har utspring i 5 800 meters høgd nær Cordillera Huayhuash ca. 160 km nordaust for Lima, renn gjennom ein stor del av Andesfjella i det nordlege Peru og tar imot fleire sideelvar, m.a. Utcubamba. Når ho møter Ucayali skiftar dei namn til Amazonaselva. På vegen ned gjennom høgfjellet til flat regnskog går elva gjennom fleire djupe gjel.
Elva er ein viktig del av romanen La Serpiente de Oro, av den peruvianske forfattaren Ciro Alegría.
Herman Munthe-Kaas
Herman Munthe-Kaas var ein norsk arkitekt og møbeldesignar. Saman med Gudolf Blakstad dreiv han arkitektfirmaet Blakstad og Munthe-Kaas Arkitekter i rundt 50 år. Dei samarbeida om fleire byggverk, mellom anna Haugesund rådhus, Odd Fellow-bygget i Oslo, Oslo Handelsgymnasium, Kunstnernes Hus og Elgseter bru i Trondheim. Dei teikna òg kyrkjer, mellom anna Bodø domkyrkje.
Færøyske statsministrar
Lista over Færøyske statsministrar sidan 1948:
Sérvia
Sérvia (gresk Σέρβια) er ein distriktsby og ein kommune i periferieininga Kozáni i Vest-Makedonía i Hellas. Han ligg sør for Kozáni og grensar i aust mot periferieininga Piería i periferien Sentral-Makedonía, i sør mot periferieininga Lárisa i Thessalía.
Herman Munthe-Kaas
Munthe-Kaas fekk Houens fonds diplom to gonger saman med Blakstad; for Kunstnernes Hus i 1931 og for Haugesund rådhus i 1934. I 2004 blei Elgeseter bru frå 1950 tildelt Betongtavlen.
Det kongelege svenske kunstakademiet
Det kongelege svenske kunstakademiet, svensk Kungliga Akademien för de fria konsterna eller Konstakademien er ein institusjon til fremje av kunst og arkitektur i Sverige. Akademiet ligger i Fredsgatan 12 i Stockholm. Det blei skipa i 1735.
Skuta i Slovenia
Skuta er det tredje høgaste fjellet i Kamnik-Alpane i Slovenia med ei høgd på 2532 meter over havet. Fjellet er mest kjend for isbreen, som er den austlegaste i Dei sørlege kalksteinsalpane.
Det kongelege svenske kunstakademiet
Fram til 1978 var kunstakademiet forbunde med Kungliga Konsthögskolan. Kunsthøgskulen er no underlagt Högskoleverket som andre svenske høgskular, medan akademiet har fått tilbake ei friare stilling.
Sérvia
Byar og tettstader
Dei største byane og tettstadene i kommunen er:
Det kongelege svenske kunstakademiet
Kunstakademiet byrja som undervisningsstad i 1735. Visjonen om eit akademi etter fransk mønster, som møtestad for kunstnarar og kunstkjennarar, blei realisert i 1768. Det første møtet av denne typen blei halde dette året, og kong Gustav III skreiv dei første statuttane i 1773. Enden av 1700-talet er rekna som ein gullalder for akademiet.
Akademiet fekk sitt noverande namn, Kungliga Akademien för de fria konsterna, i 1810. Det blei opna for kvinner i 1864. I 1870 flytta det til eit eige hus i Fredsgatan 12 som var donert av Gerhard Meyer. Namnet hans er bevart i kunstutdanningens kjælenavn Mejan, som også er navn på skolens elevgalleri.
Medlemmar av akademiet blir valde inn for livstid. Det har både ordinære medlemmar, æresmedlemmar og utanlandske medlemmar.
Kazuya Iio
Kazuya Iio er ein tidlegare japansk fotballspelar.
Han spela for klubbane Verdy Kawasaki, Vegalta Sendai, Okinawa Kariyushi FC, Shizuoka FC, Sagan Tosu, Yokohama FC og Matsumoto Yamaga FC.
Velvendós
Velvendós (gresk Βελβεντός) er ein distriktsby og ein kommune i periferieininga Kozáni i Vest-Makedonía i Hellas. Han ligg søraust for Kozáni og grensar i aust mot periferieiningane Pélla og Piería i periferien Sentral-Makedonía.
Administrativ inndeling
Fram til 2011 var Velvendós eigen kommune, og vart då innlemma som ei kommunaleining i kommunen Sérvia-Velvendós. I 2019 vart han igjen eigen kommune.
Ved folketeljinga i 2011 hadde den noverande kommunen Velvendós 3 448 innbyggjarar, medan tettstaden med same namn hadde 3 360 innbyggjarar.
Busetnader
Busetnadene i kommunen er:
Yoshiyuki Kobayashi
Yoshiyuki Kobayashi er ein tidlegare japansk fotballspelar.
Han spela for klubbane Tokyo Verdy, Omiya Ardija, Kashiwa Reysol og Albirex Niigata.
Maarten Stekelenburg
Maarten Stekelenburg er ein nederlandsk fotballspelar. Stekelenburg har spela som keeper for Roma i italiensk Serie A og det nederlandske landslaget. Han vart fødd i Haarlem i Noord-Holland.
Klubbkarriere
Stekelenburg begynte å spela fotball i amatørklubbane Zandvoort '75 og VV Schoten, før han gjekk til Ajax som 15-åring. Han debuterte for A-laget til Ajax 11. august 2002, men var i tida framover relativt ofte skada. I 2005/06-sesongen vart han Ajax sin førstekeeper.
I mars 2009 mista han plassen som førstekeeper på Ajax til Kenneth Vermeer, ut 2008/09-sesongen, men i 2009/10-sesongen var han igjen Ajax sin førstekeeper.
Faren hans er nederlandsk, men moren er russer.
Landslagskarriere
Stekelenburg debuterte for Nederland sitt landslag i ein 3-0-siger over Liechtenstein 3. september 2004. Under fotball-VM i 2006 og fotball-EM i 2008 var han andrekeeper, etter Edwin van der Sar. Han fekk éin kamp i EM i 2008. Då Van der Sar la opp på landslaget, vart Stekelenburg Nederland sin nye førstekeeper. I ein vennskapskamp mot Australia i september 2008 vart Stekelenburg den første nederlandske keeperen som har vorte utvist i ein landskamp, då han fekk raudt kort etter 44 minutt.
London Eye
London Eye er eit stort pariserhjul som ligg like ved Themsen i London i England. Det var det største pariserhjulet i verda då det blei reist, med ei høgd på 135 meter. Til liks med andre slike store pariserhjul, er det laga for at passasjerane skal få eit panoramautsyn over byen. På ein klar solskinsdag er det mogleg å sjå 40 kilometer i alle retningar.
London Eye var laga for tusenårsskiftet 1999-2000, og opna i 1999. Pariserhjulet blei ein så stor turistattraksjon at det vart det ståande etter tusenårsskiftet. Det har 3,5 millionar vitjande kvart år.
Hjulet går vanlegvis kontinuerleg i låg fart, og passasjerane må gå om bord i gondolane medan hjulet går. Ein heil runde tar 30 minutt.
Erich Mühsam
Mühsam vart fødd i ein jødisk familie i Berlin, og voks opp i Lübeck. Faren var apotekar. Mühsam vart utvist frå gymnaset i Lübeck for å ha skrive om tilhøva på skulen i den sosialdemokratiske avisa. Han tok derfor artium i Mecklenburg, gjekk så i apotekarlære i Lübeck, før han atter fór til Berlin i 1901.
I 1902 vart han redaktør i det anarkistiske tidsskriftet Der arme Teufel, og frå 1905 arbeidde han i bladet Weckruf. Han reiste mykje i åra 1904-1908, ofte saman med sin homoseksuelle venn Johannes Nohl.
Frå 1909 budde han i München, der han grunnla fleire anarkistiske grupper knytte til organisasjonen Sozialistischer Bund. I 1910 vart han arrestert klaga for hemmeleg oganisering. Han var venn med mellom andre Heinrich Mann, Frank Wedekind og Lion Feuchtwanger. Mühsam var medarbeidar ved München-kabareten og ulike satiriske tidsskrift, mellom andre Simplicissimus og Jugend. Frå 1911 til 1919 gav han i München ut tidsskriftet Kain - Zeitschrift für Menschlichkeit, men ikkje under verdskrigen. Mühsam gifta seg i 1915 med den bayerske bondedottera Kreszentia Elfinger, kalla Zenzl. Ho levde til 1962.
På slutten av verdskrigen vart Mühsam fengsla i 6 månader. Han vart ikkje sett fri før krigen var over. I 1919 vart han medlem i arbeidarrådet i München, og gjekk inn for ein bayersk rådsrepublikk. Etter at rådsrepublikken var slått ned av Reichswehr og høgrenasjonalistiske frikorps, vart han som «leiande element» dømd til 15 års fengsel. Men i 1924 vart han sleppt fri ved eit amnesti.
Etter dette fór han til Berlin og gav ut det anarkistiske tidsskriftet Fanal. Han arbeidde der saman med m.a. den unge Herbert Wehner. I 1925-1929 engasjerte han seg i fangehjelpsorganisasjonen Rote Hilfe, som stod KPD nær. Han gjekk ut av organisasjonen i 1929 pga. politisk usemje.
Kort etter maktovertakinga til nazistane i 1933 vart han arrestert. Han vart myrda i konsentrasjonsleiren Oranienburg året etter. Meldinga i nazipressa var: «Jøden Erich Mühsam har hengt seg i Schutzhaft.» Men medfangar fekk seinare ut den sanne soga om korleis han hadde vorte myrda på leirkommandanten sitt rom. Erich Mühsam ligg i æresgrav på gravstaden Waldfriedhof Dahlem.
Straum
Straum syner til mengde per tidseining.
Asinara
Asinara er ei øy i Middelhavet like nordvest for Sardinia i Italia. Ho har eit areal på 51 km² og om lag 700 innbyggjarar. Øya er fjellkledd med ein bratt klippekyst. På grunn av lite ferskvatn er det lite tre på øya og lågt kratt dominerer vegetasjonen. Øya har nyleg vorte omdanna til eit dyrereservat og marint reservat. Øya har nokre uvanlege dyr, inkludert ein bestand av ville albinoesel, som har gjeve øya sitt namn.
Asinara vart kjempa om mellom Pisa, Republikken Genova og kongedømet Aragon. I 1721 kom øya inn under Savoie sitt kongedømet Sardinia. I nyare tid har øya vorte nytta som ein stad der folk har vorte sett i karantene eller vore halde fanga. Ho vart nytta som ein krigsfangeleir under den første verdskrigen, og ein stad der fleire medlemmar av keisarfamilien frå Etiopia vart sendt under den italienske okkupasjonen av landet mellom 1936 og 1941. Eit fengsel for mafiamedlemmer og terroristar var i drift her fram til 1997.
Kvamsøy i Hardanger
Kvamsøy er ei lita øy i Hardangerfjorden i Kvam herad. Øya ligg i Ytre Samlafjorden, søraust for Øystese. På nordvestsida av øya ligg holmen Øykalven (Tjuvaholmen), det smale sundet mellom dei heiter Øykalvsundet.
Øya har eit areal på om lag 0,4 km² og er om lag ein kilometer lang. Det høgaste punktet på øya er 73 meter over havet. Øya har ein vêrstasjon frå Meteorologisk Institutt som sender inn vêrdata fire gonger i døgnet til heile verda, ein såkalla synoptisk stasjon. Vêrstasjonen er plassert på Austerhaugen. Det ligg også ei lita fyrlykt, som framleis er i drift, på denne haugen.
Det er fleire gravhaugar på Kvamsøy, og det er gjort funn frå Bronsealderen, mellom anna ein bronsecelt.
Annecysjøen
Annecysjøen (fransk Lac d'Annecy) er ein innsjø i Haute-Savoie i Frankrike.
Han er den nest største innsjøen i Frankrike etter Bourgetsjøen, bortsett frå den franske delen av Genfersjøen. Han er òg kjend som «den reinaste innsjøen i Europa» på grunn av strenge miljøreguleringar som vart innført i 1960-åra. Innsjøen er ein populær turiststad, og vert mellom anna brukt til bading og vassport.
Innsjøen vart danna for rundt 18 000 år sidan av store alpine isbrear. Ho får vatn frå mange mindre elvar frå dei omliggande fjella (Ire, Eau morte, Laudon, Bornette og Biolon), og frå ei kraftig undervasskjelde, Boubioz, som munnar ut i eit djup på 82 meter.
Bremgarten
Bremgarten er ein kommune i den sveitsiske kantonen Aargau. Han er setet i distriktet Bremgarten. Mellomalderbyen er lista som ein nasjonal kulturarvstad. Kommunen har innbyggjarar  og eit areal på. Kommunesenteret ligg 386 meter over havet.
Ucayali
Ucayali er ei elv i Peru, og ei av dei viktigaste kjeldene til Amazonaselva, som oppstår der Ucayali møter Marañón. Kor mykje av vassdraget som kallast Ucayali varierer, med strekninga frå samanløpet av Tambo og Urubamba og ned som det kortaste, og heile strekket frå starten av Apurímac som det lengste med 2 669,9 km. Apurímac har utspring om lag 100 km nord for byen Arequipa, i skråninga av Nevado Mismi. Starten av Apurímac reknast som starten på Amazonaselva.
Det lengste lengste elvestrekket som kallast Ucayali blir då:
Green Park
Green Park er ein av dei kongelege parkane i London. Parken dekkjer eit område på 16 hektar og er eit viktig bindeledd mellom Hyde Park og St. James's Park.
Til forskjell frå naboparkane har Green Park ingen bygningar, statuer, fontener eller tjern. Den består utelukkande av enger og tre. Parken er omkransa i sør av Constitution Hill, i aust av gangvegen Queen's Walk og i nord av Piccadilly. Den møter St. James's Park ved Queen Victoria Memorial rett ovanfor inngangen til Buckingham Palace.
Den nærmaste undergrunnsstasjonen er Green Park.
Parken blei oppteikna første gong i 1554. Parken blei inngjerda i 1668 av Karl II, som også flytta rådyr inn og bygde eit hus for oppsynsmannen. Parken var då kjent som Upper St. James's Park, men namnet blei endra til Green Park i 1746. Parken blei opna for alle i 1826.
Apogeum
Apogeum, apogé, jordfjerre eller jordfjerne er det punktet i banen til ein satellitt eller månen som er lengst vekke frå jorda. Det motsette av apogeum er perigeum.
Innan ballistikk syner omgrepet til det høgaste punktet i ein ballistisk bane.
Vangsteinen
Vangsteinen er ein bilet- og runestein frå tidleg kristen tid som stod attmed den nedrivne Vang stavkyrkje i Vang i Valdres i Oppland. Steinen står no ved kyrkjeporten til Vang kyrkje, som vart bygd på staden i 1840 som erstatning for stavkyrkja, som vart riven av di ho var for lita og umoderne.
Biletsteinen er ein om lag 2 meter høg skiferhelle i ein lokal steinsort, tilhogd på eit særeige vis som har fått nokre til å meine at steinen har vore den eine halvparten av ein portal. Men denne teorien vert motsagt av at det er ein runeinnskrift på den høgre smalsida. Innskrifta, som er i yngre runer, er tolka soleis: «Gåses søner reiste denne steinen etter Gunnar, brorsonen sin».
Walter Pedersen
Walter Pettersen var ordførar i Gildeskål kommune frå 2003 til 2011. Han representerte Høgre.
Millennium Dome
Etter tusenårsskiftet blei Domen tømt for innhald og fleire ulike forslag på alternativ blei drøfta. Den 31. mai 2005 opna fornøyingssentret The O2 i byggnaden.
Fløyte
Fløyter er blåseinstrument laga av røyr med eitt eller fleire hòl i. Ein skapar lyd ved å blåsa luft mot ein kant av fløyta. Fløyter blir brukte som musikkinstrument, men òg til andre føremål, som å varsla eller gje ordrar med.
Nesten kvar ein kultur har sin eigen fløytetype, som regel fleire. Fløyter er enkle å laga, alt ein treng er eit røyr som ein så kan blåsa mot, som når ein bles på ei flaske. Men blant dei mange ulike fløytetypane i verda finst mange svært kompliserte typar, til dømes den vestlege tverrfløyta av metall, med ei rekke hòl og klaffar. Dei fleste fløyter blir spelte med munnen, men i nokre kulturar finst òg nasefløyter.
Talet 7
7 (sju, frå norrønt sjau ) er det naturlege talet som kjem etter 6 og før 8. 7 er det fjerde primtalet mellom 5 og 11.
Talet sju kan indikerast med prefikset hepta- (frå gresk) eller sept(ua)- (frå latin).
Ordenstalet som svarar til talet sju, er sjuande (7.).
I kulturen
Talet 7 har lenge hatt ei særskild stilling i fleire kulturar. Sidan antikken har veka hatt sju dagar, og ein snakka om dei sju underverka. I kristen katolsk tradisjon har ein snakka om dei sju dødssyndene og dei sju dygdene.
Britt Hildeng
Britt Hildeng var ein norsk politikar for Arbeidarpartiet. Ho var fødd i Oslo.
Hildeng hadde fleire verv på lokalt og sentralt plan for Arbeidarpartiet sidan ho første gong kom inn i Arbeidarane si ungdomsfylking sentralstyre i 1964. Ho var i ein periode medlem av Sosialistisk Venstreparti, før ho igjen melde seg inn i Arbeidarpartiet. Hildeng var doktorand ved NORDPLAN 1983–1987. Ho vart innvald på Stortinget frå Oslo i 1997 og sat i tre periodar fram til 2009. Hildeng er utdanna cand.polit. og medlem av Grønland-Tøyen-Gamlebyen Arbeidarpartilag. Ho var leiar av Oslo Arbeidarparti i perioden 1993-2000.
Hallvard Sandnes
Hallvard Sandnes var ein norsk lærar, forfattar og teikneserieskapar. Han skreiv teksta til teikneserien Ingeniør Knut Berg på eventyr. Teiknar var Jostein Øvrelid. Dei to skal visstnok aldri ha møttest. Samarbeidet foregjekk gjennom brevveksling.
Hallvard Sandnes var ihuga målmann. Han skreiv eit konservativt nynorsk. I tillegg til at han fekk gitt ut 17 bøker, skreiv han òg føljetongar i fleire blad. I 1925 fekk han Melsom-prisen.
Under arbeidet med Ingeniør Knut Berg på eventyr brukte han pseudonymet Vigleik Vikli.
Bibliografi
'''
Romanen Fred
Fred er ein roman av Arne Garborg. Boka kom ut i 1892, og handlar om dei religiøse grubleria til Enok Hove.
Historia har for Garborg sterke sjølvbiografiske trekk, og romanen kan lesast som eit oppgjer med kvalene Garborg sjølv hadde i samband med farens sjølvmord. Det gjekk sterkt innpå faren då Arne Garborg ville reise til Kristiania og bli student, i staden for å overta garden heime på Garborg. Teikninga av Enok Hove er i hovudsak sympatisk, og Garborg gjer bruk av skiftande synsvinkel for å få fram ei svakare og meir engsteleg side av Hove, enn den strenge, kompromisslause overflate familien ser og lid under. Fred vert rekna til Noregs litterære kanon, og opningssida vert ofte trekt fram som eit døme på litterær meisterskap.
Romanen er også kjent for dei vakre naturskildringane frå Jæren, særleg den storslegne opninga med bølgjene frå Nordhavet som slår inn over jærstrendene. Både dette og det at mykje av handlinga går føre seg på det indre plan, gjer at romanen skil seg ut frå Garborgs naturalistiske romanar. Romanen gjev også ei skildring av forandringane i jordbrukssamfunnet på 1800-talet.
Atalanta
Atalanta kan visa til:
Naoki Makino
Naoki Makino er ein tidlegare japansk fotballspelar.
Han spela for klubbane Verdy Kawasaki og Ventforet Kofu.
Ayila Yussuf
Ayila Yussuf er ein nigeriansk fotballspelar som har spela på midtbanen for Dynamo Kiev i den ukrainske fotballigaen. Han har òg landskampar for Nigeria. Han debuterte for A-laget til Dynamo Kiev 21. september 2003. Han har vore med på å vinna den ukrainske ligaen med Dynamo i 2004, 2007 og 2009.
Norges Lotteforbund
Norges Lotteforbund (NLF) er ein friviljug norsk kvinneorganisasjon som har til formål å styrka forsvarsviljen i landet og få kvinnene med i arbeidet for Totalforsvaret både i freds- og krigstid. Norges Lotteforbund vart inspirert av den finske organisasjonen Lotta Svärd, som vart stifta i samband med den finske borgarkrigen i 1918.
Historikk
NLF vart skipa den 19. mars 1928 under namnet Norske Kvinners Frivillige Verneplikt etter initiativ av Jacobine Rye. Dei fyrste oppgåvene deira var å opparbeida sanitetsutstyr og militært vinterutstyr, arrangera kurs innan kjøkenteneste, gassvern og sanitet, og å pynta opp militære etablissement. I 1940 fanst det 53 lokallag i Noreg med til saman 16 000 lotter. I 1943 vart organisasjonen tvangsoppløyst av okkupasjonsmakta. Men i fylgje heimesidene til NLF, gjekk mange lotter under jorda og fortsette med verksemda si i Milorg. I 1945 vart forbundet starta opp att og under eit landsmøte på Larkollen i oktober same året vart det sett opp nye retningslinjer, og namnet vart endra til Norges Lotteforbund.
Den 31. oktober 1947 vart det underteikna ein avtale mellom NLF og Heimevernet om samarbeid. Sidan 1. juli 1951 har organisasjonen fått innvilga økonomisk stønad over statsbudsjettet til mellom anna administrasjon og til verving og utdanning av lotter. I 1951 vart det òg inngått avtalar med Sjøforsvaret og Luftforsvaret. På grunn av desse avtalane fekk lottene spesialutdanning frå 1951. Kronprinsesse Märtha var den høge vernaren for NLF. Då ho døydde i 1954, vart Prinsesse Astrid, fru Ferner verva.
I dag
NLF er i dag ein politisk uavhengig organisasjon med 38 lokallag med til saman ca. 2000 medlemer (2005). Organisasjonen arbeider innan område som sanitet, samband, stabsoppgåver, transport og sjukestell. Sekretariatet deira ligg i Oslo, og dei gjev ut medlemsbladet Lottenytt. NLF deler òg ut Norges Lotteforbunds hederstegn til personar som har lagt ned eit særleg stort arbeid for verksemda deira.
Fordi det norske forsvaret har gjennomgått store endringar dei siste tiåra, er NLF òg i ein prosess med å tilpassa målsetjingane sine.
102
102 var eit normalår som byrja på ein laurdag i den julianske kalenderen. I Romarriket var det kjend som året då Ursus og Sura var konsular (eller sjeldnare, 855 ab urbe condita).
30 St Mary Axe
30 St Mary Axe, er ein svært karakteristisk bygning som også er kjend som Swiss Re Building og The Gherkin (Sylteagurken). Han ligg i City of London og er med sine 180 meter den nest høgaste bygningen i City of London, berre slått av Tower 42. Bygginga starta i 2001, og bygget stod ferdig i 2004. Arkitektane var Foster and Partners, medan konstruksjonsarbeidet blei utført av det svenske selskapet Skanska.
Foras na Gaeilge
Foras na Gaeilge er det normerande organet for det irske språket. Det vart oppretta 2. desember 1999 med ansvar for å fremje bruken av heile språket på heile Irland, og tok då over oppgåvene til dei tidlegare statlege organa Bord na Gaeilge, An Gúm og An Coiste Téarmaíochta.
Foras utgjer halvparten av The North/South Language Body, som vart oppretta som eit samarbeidsorgan i samband med Belfastavtalen. Den andre delen er Tha Boord o Ulster-Scotch, som fremjar bruken av ulsterskotsk.
Organet har ei rådgjevande rolle for bruken av irsk gælisk i både offentleg og privat sektor i Republikken Irland, der språket har offisiell status, og i Nord-Irland der irsk er eit regionalt språk.
Snežnik
Snežnik er den høgaste fjelltoppen i Dei dinariske Alpane i Slovenia med ei høgd på 1796 meter over havet. Fjellet er eit karstisk kalksteinsplatå som dekkjer eit område på om lag 85 km². Det er ei fjellhytte like nedanfor toppen mot grensa til Kroatia.
103
103 (romartal CIII) var eit normalår som byrja på ein sundag i den julianske kalenderen.
Yusuke Mori
Yusuke Mori er ein tidlegare japansk fotballspelar.
Han spela for klubbane Tokyo Verdy, Vegalta Sendai, Kyoto Purple Sanga, Kawasaki Frontale, FC Gifu og SC Sagamihara.
Finn Martin Vallersnes
Finn Martin Vallersnes er ein norsk lege og politikar for Høgre. Han er utdanna cand.med. og spesialist i radiologi frå 1973.
Vallersnes var ordførar i Haugesund frå 1995 til 2001. Han sat på Stortinget for Rogaland frå 2001 til stortingsvalet 2009, då han ikkje stilte til attval. Han var vararepresentant i periodane frå 1985 til 1993.
Tumlar
Tumlar er ein tannkval i delfinfamilien. Tumlaren lever i små flokkar i varme og tempererte havområde, men ikkje i ishava. Han skal vere lett å dressere og trivst godt i akvarium; arten vart verdskjent gjennom fjernsynsserien «Flipper».
Levesett
Hodyra og ungane lever i flokkar med opptil tolv dyr. Ungdyra lever i flokkar for seg, medan hannane ofte sym aleine eller i smågrupper. Arten er kjend for å vere nysgjerrig, og kan symje i lag med båtar og til og med ta kontakt med menneske.
Tumlarane må opp og puste kvart femte til åttande minutt. Dei lever av forskjellige slags fisk. Når dei jagar stimfisk, kan flokken samarbeide for å halde fiskestimen samla, for slik å maksimere utbyttet.
Når tumlaren leiter etter fisk, brukar han ein biosonar som i virkar etter same prinsipp som ein alminneleg sonar: Han søkjer etter fisk ved å produsere lyd og lytte etter ekkoet. Tumlaren sender ut ein klikkande lys i ein fokusert stråle. Han har to små øyreopningar bak augo, men fangar opp vel så mykje lyd til det indre øyra via underkjeven. Tumlaren har eit godt syn, men luktesansen er svak. Tumlarane brukar lydsignal til å kommunisere seg i mellom, men påstandar om at dei har utvikla eit eige «språk» er aldri dokumentert.
Etter paringa er hoa gravid i 12 månader før ho føder ein unge som kan vere om lag ein meter lang og vege 12 kg. Ungen diar mora i halvtanna år. Ungane lever i lag med mora i om lag 6 år, men enno vil det gå nokre år før dei sjølve er kjønnsmodne. Tumlaren kan i naturen leve i om lag 30 år.
Tumlaren og mennesket
Gjennom fjernssynserien «Flipper» vart ein heil generasjon kjend med denne sosiale og intelligente delfinen. Tumlaren er vanleg i Nordsjøen, og han gjestar òg norske fjordar; nokre har gitt seg til og gjort seg til vens med menneske. Det er også vanleg å halda tumlarar i akvarium der ein kan få dei til å opptre for menneske.
Ein har lenge jakta på tumlar for å få kjøt og tran. Ein slutta slik jakt i Europa og USA på 1900-talet, men delfinane blir stadig jakta i Vest-Afrika, Sri Lanka, Indonesia og Japan.
Sjølv om dei ikkje blir jakta direkte, kan delfinar døy under fiske av til dømes tunfisk der dei blir vikla inn i nett og druknar.
MS «Bourbon Orca»
MS «Bourbon Orca» er eit ankerhandteringsskip som vart bygd hjå Ulstein Verft AS for Bourbon Offshore Norway. Bourbon Orca er av typen ULSTEIN AX104 og er det første skipet som er levert med den innovervende baugforma ULSTEIN X-Bow frå Ulstein Design. Det var tidlegare forsvarsminister Kristin Krohn Devold som var gudmor då skipet vart døypt 24. juni 2006.
Villmergen
To kjende slag fann stad ved Villmergen.
I 2010 vart Hilfikon slått saman med Villmergen.
Artur Rasizadə
Artur Tahir oğlu Rasizadə er ein aserbajdsjansk politikar. Han var statsminister frå 20. juli 1996 til 4. august 2003 under president Heydər Əliyev. Han gjekk av for å gjera plass for presidenten sin son, İlham Əliyev, som vart utpekt til statsminister i forkant av presidentvalet i oktober 2003. Etter at İlham Əliyev hadde vunne presidentvalet utnemnde han på nytt Artur Rasizadə som statsminister, frå 4. november 2003. Han var statsminister fram til 2018.
Atalanta BC
Atalanta BC er eit italiensk fotballag i den italienske eliteserien for herrefotball, Serie A. Laget er frå den nord-italienske byen Bergamo i Lombardia.
Laget kom på tredjeplass i serien i 2019/20-sesongen.
Laget kom til kvartfinalen Meisterligaen i fotball for menn i 2020, og tapte mot PSG.
Spelarstall
Endra 11. august 2021
, målvakt
Haukås i Lindås
Haukås er eit område i Alver kommune i Vestland. Staden ligg like ved Haukåsstraumen som endar ved Vågseidet.
Elektrisk straum
Elektrisk straum er elektrisk ladning Q gjennom ei snittflate per tidseining:
det t står for tid. For likestraum kan uttrykket forenklast til
Det er her nytta liten i for tidsvarierande straum og stor I for konstant straum (likestraum). SI-eininga for elektrisk straum er ampere og vert forkorta A. Elektrisk straum fører til eit magnetfelt omkring leiaren.
Vi definerer straumretninga gåande frå pluss til minus i ein last, og omvendt i ei kjelde. At elektrona faktisk flyttar seg motsett veg spelar inga rolle ved utrekningar.
Fart
der m/s er hastigheita til ei elektromagnetisk bølgje i vakuum og   er den relative permitiviteten til isolasjonen mellom leiarane. I eit krinskort til dømes er, så m/s, som er under halvparten av farten i vakuum. Dette er farten signala blir overførte med.
Elektrondriftfart: Om ein nyttar den klassiske partikkelmodellen kan ein finna ein gjennomslittsfart for elektronane, kalla driftfarten:
der m er molekylmassen til leiarmaterialet, \sigma er konduktiviteten, \Delta U er spenninga over leiaren, \rho er tettleiken til leiarmaterialet, e er elementærladninga, f er talet på frie elektron per atom og \ell er lengda på leiaren. I samband med vekselstraum i elnettet snur spennings- og strumretninga 50 gong per sekund, så netto elektrondrift blir svært liten; typisk mindre enn 1 \mum/s.
Kazunori Iio
Kazunori Iio er ein tidlegare japansk fotballspelar.
Han spela for klubbane Tokyo Verdy, Kawasaki Frontale, Avispa Fukuoka og Yokohama FC.
Lotta Svärd
Andre verdskrigen
Organisasjonen spreidde seg på 1920-talet og hadde 60 000 medlemer i 1930. I 1944 inkluderte Lotta Svärd heile 242 000 friviljuge, og var med det den største friviljuge hjelpeorganisasjonen i verda. Til samanlikning talte folketalet i Finland mindre enn 4 millionar på den tida. Under andre verdskrigen kunne om lag 100 000 menn bli frigjorte frå militærteneste fordi oppgåvene deira hadde vorte tekne over av "lotter". Lottene arbeidde på sjukehus, på alarmpostar for flyraid, eller med andre hjelpeoppgåver i samarbeid med væpna styrkar. Offisielt var lottene ubevæpna. Det einaste kjende unntaket er eit friviljug luftvernsbatteri i Helsingfors sommaren 1944 som bestod av medlemer av Lotta Svärd. Batteriet styrte søkeljos, og vart gjevne rifler til sjølvforsvar.
Oppløysing
Då den finske framhaldskrigen tok slutt, kravde Sovjetunionen at alle organisasjonar dei såg på som paramilitære, fascistiske eller dels fascistiske skulle bannlysast. Organisasjonen Lotta Svärd vart dermed oppløyst den 23. november 1944. Seinare vart det starta opp ein ny organisasjon ved namn Suomen Naisten Huoltosäätiö (Støttelaget av finske kvinner). Denne tok over mykje av den gamle eigedommen til Lotta Svärd. Dette nye laget finst enno under namnet Lotta Svärd Säätiö (Lotta Svärd-stiftelsen).
Ringverknader
Den finske Lotta Svärd-organisasjonen har medverka at det har vorte stifta liknande lag i andre land. I Sverige finst organisasjonen Lottorna, i Danmark har same modellen vorte brukt, og i Noreg eksisterer framleis Norges Lotteforbund.
I 2005 kom den finske spelefilmen Lupaus ('Lovnaden') ut. Filmen skildrar prøvingane og vanskane dei finske lottene opplevde under andre verdskrigen.
104
104 var eit skotår som byrja på ein måndag i den julianske kalenderen.
Španov vrh
Španov vrh er eit fjell vest i Karavankane oppfor landsbyen Planina pod Golico i Slovenia med ei høgd på 1361 meter over havet. Det er ein populær turistdestinasjon i april og mai på grunn av dei store engene med narsissar som blømer her då. Fjellet har lett tilkomst til toppen med panoramautsyn til Dei juliske Alpane, Golica og dei omliggande fjelltoppane i Karavankane.
Španov vrh er ein populær skistad om vinteren med skiheisar som tar ein heilt til toppen frå Planina pod Golico. Det er berre ei skiløype ned frå fjellet.
Noregsveldet
Noregsveldet er ei nemning på det landområdet kongen av Noreg rådde over då riket var på det største i høgmellomalderen. Delane utanom Noreg kunne verta kalla skattland. Noregsveldet var eit nokså laust samband mellom heimlandet og dei områda der folk frå Noreg hadde slege seg ned i løpet av vikingtida. Det som batt veldet saman var skipsfart og handel. Veldet er rekna for å ha vore på sitt største og sterkaste på slutten av kong Håkon IV Håkonsson si regjeringstid. Etter kvart overtok hanseatane mykje av norsk utanrikshandel, og sambandet med skattlanda i vest minka. Etter Svartedauden i 1349 vart sambandet minska endå meir, og Noreg kom inn i den danskdominerte Kalmarunionen i 1397. Noregsveldet hadde erkebiskopen av Nidaros som kyrkjeleg overherre innan den katolske kyrkja. Då erkebiskop Olav Engelbrektsson reiste frå landet i samband med reformasjonen i 1537, vart Noreg ein del av Danmark-Noreg.
Noregsveldet
Det danske synet er at Færøyane, Island og Grønland i 1397 vart førte inn i Kalmarunionen og dermed lagt inn under Danmark.
Stordomstida
I stordomstida hadde Noreg ei større utstrekning enn nokon sinne. Riket strekte seg helt opp til Vardø, og gjekk så langt sør som Kungälv, i dagens Sverige. Til det norske riket høyrte til på den tida Jemtland og Båhuslen og øyrika Island, Shetland, Orknøyane, Hebridane, Man og Grønland.
Folketalet auka, og folk flest naut landefreden etter hundre års borgarkrig. Kongen styrte i samverke med stormenn, kyrkja og bønder. Ein stat voks fram, og knytte seg fastare til Europa. Bøker blei skrivne, musikk komponert og kyrkjer blei utsmykka. Det var på denne tida den islandske stormannen Snorre Sturlason skreiv ned forteljingane om dei norske kongane. Utsendingar, adelsmenn, kjøpmenn og handverkarar frå mange land vitja Noreg.
Som 13-åring blei Håkon IV Håkonsson i 1217 hylla som konge på Gulating, men fullstendig konge blei han ikkje før i 1240 då han sigra over Hertug Skule. Kongemakta blei no sterkare enn det den nokon gong hadde vore her i landet. Håkon gjorde slutt på all manndrap, og Noreg blei eit land der retten herska, og det einaste landet i 1200-tallets Europa der alle innbyggarane var like for lova og laud under ei lov som var for heile riket.
Det var mykje om å gjere for kongane å demonstrere sin rikdom og makt. Håkon Håkonsson og hans etterkommarar reiste derfor steinborger og kyrkjer, gildehallar og kongsgardar. Men det var folk flest gjennom tunge skattebyrder som skaffa overskotet som gjekk med til å reise desse byggverka. Den dag i dag står det mange byggverk som vitnar om praktutfolding og om den sterke innflytinga frå europeisk kultur som den gongen strøymde over Noreg.
Over heile Noreg skaut det opp vakre bygningar av tre. Meir enn 750 stavkyrkjer reiste seg mellom slutten av 1100-talet og 1300-talet. Dei 28 som er tekne vare på, er nokre av verdas eldste bevarte trekyrkjer. I samband med kyrkjebygginga utfolda det seg ei rik treskjerarkunst, noko vi igjen kan sjå på krusifiks og anna kyrkjeutstyr som er blitt bevart. Andre byggverk som blei oppførte i stordomstida er til dømes Nidarosdomen, Håkonshallen og Akershus festning. Magnus VI Håkonsson Lagabøte blei i 1263 krona til konge i Noreg. Tyngdepunktet i landet var på denne tida i ferd med å flytte seg frå Vestlandet til Austlandet. Folketalet voks raskare på Austlandet, og de største skatteinntektene blei samla inn her. I åra kring 1270 utarbeidde han ei felles lovbok, Landslova. Formålet med lovgivinga var å skape eit rettsfellesskap for heile riket, med utvisking av gamle, regionale rettsskilnader.
Håkon V Magnusson vart konge då den eldre broren hans, Eirik II døydde. Oslo blei no sete for kongens kanselli og tok dermed over som rikshovudstad etter Bergen. Etter at Håkon V Magnusson døydde, gjekk Noreg inn i union med Sverige. For Noreg vart det ei nedgangstid, og det gjekk frå vondt til verre: I 1349 følgde Svartedauden.
Étang de Berre
Étang de Berre (på provençalsk oksitansk Estanh de Bèrra/Mar de Bèrra eller Estang de Berro/Mar de Berro) er ein vassmasse ved sida ved Middelhavet vest for Marseille.
Han vart danna av stigande vassnivå mot slutten av førre istid, og denne litle innlandssjøen er delt i tre delar: Den største vassmassen, Étang de Vaïn i aust og Étang de Bolmon i søraust.
Étang de Berre får ferskvatn frå elvane Arc, Touloubre og Cadière, og sidan 1966 frå Canal de la Durance. To kanalar knyter han til sjøen: Canal de Caronte som går til Port-de-Bouc og Canal du Rove som går til L'Estaque. Den sistenemnde kanalen er derimot blokkert på grunn av eit steinras under vatnet.
Ti kommunar grensar til Étang de Berre: Istres, Miramas, Saint-Chamas, Berre-l'Étang, Rognac, Vitrolles, Marignane, Châteauneuf-les-Martigues, Martigues og Saint-Mitre-les-Remparts.
Riksveg 20
Riksveg 20 (Rv20) gjekk langs austsida av Glomma mellom Elverum og Kongsvinger.
Før forvaltningsreformen tredde i kraft 1. januar 2010 var vegen klassifisert som stamveg.
Då europaveg 16 vart forlenga til Gävle i Sverige 25. september 2012 vart vegen del av riksveg 2.
Solørveien
Rv20
Kjølarønningen
Rv20 Solørveien Rv20
Den norske Forfatterforening
Den norske Forfatterforening (DnF) er ei foreining for norske skjønnlitterære forfattarar. DnF vart stifta i 1893. Foreininga har til formål å verne og fremje norsk litteratur og å take vare på dei faglege og økonomiske interessene til forfattarane. DnF driv òg internasjonalt solidaritetsarbeid for forfølgde forfattarar. I 2004 hadde foreininga 513 medlemer. Leiaren er frå mars 2012 forfattaren Sigmund Løvåsen.
Stipend og «Det litterære råd»
Den norske Forfatterforening forvaltar ei rad stipend, finansierte av eigne eller statlege middel, for utdeling til medlemer og ikkje-medlemer. Det litterære råd har av ni medlemer og gjev innstilling i alle saker av litterær art og ved utdeling av stipend. Blant andre har Paal-Helge Haugen, Svein Jarvoll og Ann Kavli vore leiarar i rådet.
Amperetime
Amperetime er ei eining for elektrisk ladning med symbol Ah. Eininga vert mellom anna nytta til å angi kapasiteten til elektriske akkumulatorar, som til dømes bilbatteri. 1 Ah er den elektrisitetsmengda som passerer ein straumkrins i løpet av éin time når straumen er éin ampere. 1 Ah er det same som 3600 coulomb (C), som er standard SI-eining for elektrisk ladning.
Amperesekund er det same som 1 coulomb.
Den norske Forfatterforening
Stipend og «Det litterære råd»
I 1952 meldte 29 forfattarar seg ut av Den norske Forfatterforening og danna Forfatterforeningen av 1952. Denne foreininga gjekk attende til DnF i 1966.
Formenn
(Lista er ikkje fullstendig)
Gambe
Gambe er eit strykeinstrument med tverrband, flat botn og ters-/kvartstemming som var særleg populært i renessansen og barokken. Gambefamilien er nært i slekt med vihuela, rebec, gitar og liknande instrument.
Forelda teori: føregangar til fiolinfamilien
Nokre kjelder har hevda at gamben er føregangaren til fiolinfamilien, men det finst ikkje historisk grunnlag for dette. Fiolinen har heilt ulikt opphav og vart under renessansen mykje lågare verdsett enn gamben.
Tverrband og ters-/kvartstemming
Gamben har, som nemnt, tverrband som ein gitar. (Men desse tverrbanda er, i motsetnad til på moderne gitarar, flyttbare påknytte band av tarmstrenger.) Ein gambe har vanlegvis seks strenger, men nokre eksemplar med fem strenger finst òg. Ei låg sjuande streng ( '' A) vart lagt til på bassgamben av den franske gambisten Sainte Colombe, som var lærar åt mange av dei franske gambevirtuosane på 1700-talet. I motsetnad til dei fleste medlemmene av fiolinfamilen, som normalt er stemde i kvintar, er ein gambe normalt stemt i kvartar med ein stor ters i midten, på same vis som på lutt og på liknande vis som gitaren.
Boge
Bogen blir halden med underhandsgrep og er normalt noko konveks (rund) som ein tidleg barokk fiolinboge heller enn konkav (innoverbøygd) som ein moderne fiolinboge.
Storleikar
Gamben finst i fire hovudstorleikar:
Nærskylde instrument
Gamben er nært i slekt med strykeinstrumenta viola d'amore og baryton.
Skordatur
Andre stemmingsmåtar enn dei nemnde ovanfor har stundom vore bruka — særleg i samband med den solistiske lyra viol-spelestilen, som òg omfatta teknikkar som akkordspel og pizzicato (klimpring i staden for stryking) — teknikkar som normalt ikkje vart bruka i consortspel. Ein uvanleg pizzicatostil var kjend på engelsk som «thump». Lyra viol-musikk var ofte skriven med tabulatur, og det finst svært mykje repertoar; noko av kjende komponistar, men det meste anonymt.
Consort
Gambar var vanlege blant amatørar, og i mange velståande heimar fanst det ei såkalla gambekiste som kunne innehalde ein eller fleire gambar av kvar storleik. Gambeensemble, såkalla consorts, var vanlege på 1600- og 1700-talet. Ein typisk consort spela gjerne vokalmusikk (consort-songar, hymnar, madrigalar) såvel som original instrumentalmusikk. Consortmusikken var svært populær i England i tida kring dronning Elizabeth I, med komponistar som Wiliam Byrd, John Dowland; og under styret til kong Charles I med komponistar som John Jenkins og William Lawes. Den siste musikken spesifikt skriven for gambeconsort føre tidleg musikk-rørsla i moderne tid vart truleg skriven på 1680-talet av Henry Purcell.
Læreverk
Det finst fleire viktige utgreiingar om gamben. Den første var skriven av Silvestro Ganassi: Regola Rubertina & Lettione Seconda (1542/3). Diego Ortiz gav ut Tratado de Glosas (Roma 1553), ei viktig bok på gamberepertoaret med mange eksempel på ornamentering og musikkstykke kalla “Recercadas”. I England skreiv Christopher Simpson den viktigaste utgreiinga som kom ut i andre utgåva som tospråkleg engelsk/latinsk i 1667. Attast i denne boka finst det divisjonar (ornamenterte variasjonsverk) som utgjer eit svært gjevande repertoar. Litt seinare England skreiv Thomas Mace utgreiinga Musick's Monument, som dreier seg mes om luttspel, men som òg har ein viktig bolk om gamben. Etter dette viser dei franske utgreiingane av Rousseau, Danoville (1685) og Loulie (1700) vidare utvikling av speleteknikken.
Bassgamben i høg- og seinbarokken
Bassgamben fortsette å bli bruka som soloinstrument og, saman med cembaloet, som generalbassinstrument inn på 1700-talet. På denne tida hadde gamben opparbeidd seg ry som eit arkaisk og høvisk instrument. Komponistar som Marin Marais, Johann Sebastian Bach og Carl Friedrich Abel var blant dei siste til å skrive musikk for gambe. Med større konsertsalar og endra musikksmak var den kraftigare tonen til fiolinfamilien meir i tråd med tidsanden, og gamben gjekk stort sett or bruk.
Tidleg musikk-rørsla
Frå tidleg på 1900-talet har gamben vorte teken i bruk att av tidleg musikk-entusiastar. Ein tidleg pådrivar for dette var Arnold Dolmetsch.
Filmen Tous les Matins du Monde regissert av Alain Corneau er basert på liva åt Sainte Colombe og Marin Marais, med gambemusikken deira i hovudsetet.
Kazuki Hiramoto
Kazuki Hiramoto er ein tidlegare japansk fotballspelar.
Han spela for klubbane Tokyo Verdy, Yokohama FC, FC Machida Zelvia og Ventforet Kofu.
Rolf Steffensen
Rolf Steffensen er ein norsk prest, forfattar og lokalpolitikar som representerer Arbeidarpartiet. Han vart vald til ordførar i Hamarøy kommune i 2007 og gjenvalt i 2011 for perioden fram til 2015. Han vart òg vald til leiar i Salten sitt regionråd i slutten av 2011 for perioden fram til 2015. Steffensen er utdanna candidatus theologiæ og praktiserte som sokneprest for kyrkjelyden i Hamarøy fram til han fekk ordførarembetet. Han har verte med på å forfatte bøkene I Guds hand, Konfirmantbibelen - Veilederhefte, Fadderbarnet mitt og Hjemlængsel: vandringer i Knut Hamsuns rike.
Bouchetsjøen
Bouchetsjøen (fransk Lac du Bouchet) ligg i Haute-Loire i Frankrike i nærleiken av Le Puy-en-Velay og om lag 2 km nord for landsbyen Le Bouchet-Saint-Nicolas.
Slåttar av Eivind Groven
Spelemannen og komponisten Eivind Groven dikta ei rekkje slåttar medan han levde. Mange av slåttemotiva hans gjekk inn den meir klassisk orienterte musikken han skapte, men nokre av dei vart ståande som sjølvstendige slåttenummer, som er nytta av spelemenn på hardingfele i dag. Slåttane er for det meste trykte opp i Hardingfeleverket, band VII, som dei siste nummera i kvar si gruppe.
Gangar 6/8
Sumarmorgon er vorten svært populær og er mykje nytta som konsertnummer, mellom anna av Alf Tveit og Leif Rygg. Sigmund Groven har og sitert slåtten i sin Telemarkssuite.
gangar 2/4
"Då eg laga Regnbogen, gjennomførte eg ein svært springande modulasjon...ei prøve på å kombinere så mange fargar som mogeleg i ein og same slått." Slåtten er skriven ned både for ei og to hardingfeler. Regnbogen for to hardingfeler er og spela som strykekvartett.
Kåre Kivijärvi
Kåre Kivijärvi var ein norsk fotograf frå Hammerfest, kjend som den første fotografen på Haustutstillinga (1971). Etter å ha arbeidd for Vest-Finnmark Arbeiderblad ei tid (1956-), vart han av Halvor Brox anbefalt å studera med Otto Steinert som læremeister. Han studerte i Saarbrücken (1958-60). Frå 1962 arbeidde han i den finske avisa Helsingin Sanomat og tidsskriftet Viikkosanomat. Han er mest kjend for dokumentariske seriar frå læstadianarane i indre Billefjord (1962), frå Bakhtapur i Nepal, frå India og Afghanistan, frå inuit-liv på aust-Grønland (1966) og fiskarliv i Barentshavet. Kivijärvi var av finsk innvandrarslekt, og hadde nær tilknyting til Finland og til kvenene.
Han døydde på Kypros i 1991.
Frå høge himmel kjem eg ned
«Frå høge himmel kjem eg ned» (nynorsk) eller «Fra himlen høyt jeg kommer her» (bokmål) er det norske namnet på den tyske julesongen «Vom Himmel hoch da komm’ ich her», som vart skriven av Martin Luther i 1535 til tonen åt dansevisa «Ich kum aus fremden Landen her». Tonen vart seinare noko endra og fekk si noverande form på 1600-talet.
Magnus Brostrup Landstad omsette teksten til dansk i 1855, og bokmålsteksten ein finn i Norsk salmebok på nummer 36 er brigda frå denne. Elias Blix gjendikta Luthersalmen for Nokre Salmar, seinare vart han brigda noko, slik han står i Nynorsk salmebok på nr 88 (Frå høge himmel kjem eg her). Nynorskteksten på nummer 37 i Norsk salmebok er omsett av Christian Rynning og Per Lønning.
Flyktning
Ein flyktning er ein person som er på flukt.
I Flyktningkonvensjonen av 1951 frå dei sameinte nasjonane er flyktningar definerte som nokon som har velgrunna frykt for forfølging med årsak i rase, religion, nasjonalitet, politisk oppfatting eller høyre til til ei bestemt sosial gruppe. Ein person som ikkje har kryssa ei internasjonal grense blir kalla ein internflyktning, og blir ikkje alltid teken med i flyktningeomgrepet.
Andre dokument gjev andre og tydelegare definisjonar, som OAU-konvensjonen av 1969 og Cartagena-erklæringa av 1984. Særleg er det tatt med at frykt for valdsbruk i krigssituasjonar gjev flyktningestatus. Det er òg venta at den nye norske utlendingsloven vil gje ein noko anna definisjon.
Hayato Yano
Hayato Yano er ein tidlegare japansk fotballspelar.
Han spela for klubbane Tokyo Verdy, Ventforet Kofu og FC Kariya.